CELEX: 62021CN0406
Language: et
Date: 2021-07-01 00:00:00
Title: Kohtuasi C-406/21: Eelotsusetaotlus, mille on esitanud Korkein oikeus (Soome) 1. juulil 2021 – A Oy versus B Ky ja C:n kuolinpesä

13.9.2021   
            
            
               ET
            
            
               Euroopa Liidu Teataja
            
            
               C 368/11
            
         
      Eelotsusetaotlus, mille on esitanud Korkein oikeus (Soome) 1. juulil 2021 – A Oy versus B Ky ja C:n kuolinpesä
      (Kohtuasi C-406/21)
      (2021/C 368/09)
      Kohtumenetluse keel: soome
      
         Eelotsusetaotluse esitanud kohus
      
      Korkein oikeus
      
         Põhikohtuasja pooled
      
      
         Hageja: A Oy
      
         Kostjad: B Ky ja C:n kuolinpesä
      
         Eelotsuse küsimused
      
      
                  1.
               
               
                  Kas direktiivi 2011/7 (1) artikli 12 lõiget 4 tuleb tõlgendada nii, et liikmesriigid võivad jätta selle direktiivi kohaldamisalast välja viivisega seotud lepingutava, mida on pooltevaheliste üksiktellimuste puhul pidevalt järgitud enne 16. märtsi 2013, isegi kui need üksiktellimused, mille alusel viivist nõutakse, tehti pärast seda kuupäeva?
               
            
                  2.
               
               
                  Kui vastus esimesele küsimusele on eitav, siis kas direktiivi 2011/7 artikli 7 lõikeid 2 ja 3 tuleb tõlgendada nii, et esimeses küsimuses kirjeldatud lepingutava on käsitletav lepingutingimuse või tavana nende sätete tähenduses, mis välistab viivise või sissenõudmiskulude hüvitamise nõude?
               
            
         (1)  Euroopa Parlamendi ja nõukogu 16. veebruari 2011. aasta direktiiv 2011/7/EL hilinenud maksmisega võitlemise kohta äritehingute puhul (ELT 2011, L 48, lk 1).